《真穆吕公挽词二首》
宋代·苏辙

全齐开故国，清庙飨元功。
德业真无忝，勋名但未充。
边防推信真，社稷倚勤忠。
不作司徒贵，何惭郑武公。
风俗非平昔，贤豪弃此时。
新阡长宿草，行路拜丰碑。
真术遐方记，嘉猷信史知。
悲凉哭坟客，不为受恩私。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。